b'\n_START_ARTICLE_\nMulti language seven model\n_START_SECTION_\nDimenzije ML7\n_START_PARAGRAPH_\nDRU\xc5\xbdABNOST (gregariousness) Posameznik, ki ima visoko izra\xc5\xbeeno dimenzijo dru\xc5\xbeabnosti, je humoren, vesel, glasen, zgovoren, klepetav, prijeten, zanesenja\xc5\xa1ki in prijateljski. Nasprotno pa je posameznik z nizko izra\xc5\xbeeno dimenzijo tih, resen in nekomunikativen. V psihopatologiji se ta poteza prekriva s histrioni\xc4\x8dno (ali mani\xc4\x8dno) nasproti shizoidni dimenziji._NEWLINE_SAMOZAVEST (self-assurance) Posameznik z visoko izra\xc5\xbeeno samozavestjo je \xc4\x8duje\xc4\x8d, odlo\xc4\x8den, pogumen, neodvisen, neomajen, energi\xc4\x8den, nizko samozavestni ljudje pa so strahopetni, \xc5\xbeiv\xc4\x8dni, nervozni, bojazljivi, \xc5\xa1ibki in srame\xc5\xbeljivi._NEWLINE_TEMPERAMENT NOST(temperamentalness) Na enem skrajnem polu so posamezniki, ki so razumevajo\xc4\x8di, prijazni, prizanesljivi in mirni, na drugem skrajnem polu pa so ljudje, ki so razdra\xc5\xbeljivi, vzkipljivi, nepotrpe\xc5\xbeljivi, muhasti, ljubosumni, jezljivi, godrnjavi in impulzivni. Vzporednice lahko najdemo pri koleri\xc4\x8dnem tipu._NEWLINE_SKRB ZA DRUGE (concern for others) Skrajno pozitivno izra\xc5\xbeena skrb za druge se ka\xc5\xbee kot radodarnost, velikodu\xc5\xa1nost, pripravljenost pomagati, skromnost, iskrenost, prijaznost, miroljubnost, spo\xc5\xa1tljivost in vestnost, skrajno negativno izra\xc5\xbeena lastnost pa se ka\xc5\xbee kot aroganca, oblastnost, sebi\xc4\x8dnost, zavistnost in domi\xc5\xa1ljavost._NEWLINE_VESTNOST (conscientiousness) Vestnost je karakteristika, ki se pojavlja v modelu Velikih Pet in ML7. Pri modelu ML7 vestnost poudarja natan\xc4\x8dnost in ekonomi\xc4\x8dnost. Tako odkrije usmerjenost (v obna\xc5\xa1anju ali vedenju) do pravil in standardov. Ta faktor se nana\xc5\xa1a na pravila vedenja, zlasti s strani samega sebe._NEWLINE_INTELEKT (intellect) Lastnost, ki zaseda mesto v modelu Velikih Pet kot tudi ML7 modelu. Lastnosti se le malo razlikujeta v modelih. Povpre\xc4\x8den in obi\xc4\x8dajen sta oceni za ni\xc5\xbeji intelekt v modelu ML7. V modelu Velikih Pet pa v karakteristiko ni\xc5\xbejega intelekta spadata oceni kot sta neinteligenten in neopazen, kar napeljuje na nenormalne zmogljivosti. Z drugimi besedami, intelekt pri modelu ML7 je bolj osredoto\xc4\x8den na to, ali kak\xc5\xa1en faktor izstopa, kar pomeni, da se osredoto\xc4\x8da na oceno, ali je dolo\xc4\x8den faktor izjemen (npr. virtuoznost) ali pa je obi\xc4\x8dajen v upo\xc5\xa1tevanju talentov in na\xc4\x8dinov mi\xc5\xa1ljenja._NEWLINE_NEGATIVNA VALENCA / SOCIALNA NESPREJEMLJIVOST (negative valence / social unacceptability) Negativna valenca vklju\xc4\x8duje faktorje socializacije, dose\xc5\xbeke s prilagajanjem, zanesljivosti in kontrole nad dra\xc5\xbeljaji (nagoni) in tako je aspekt osebnostnih sprememb. V primeru, da bi ignorirali to karakteristiko, bi s tem prezrli nekatere komponente, ki so navadno najdene v obi\xc4\x8dajnih osebnostnih vpra\xc5\xa1alnikih. Lastnosti, ki se navezujejo na negativno valenco vklju\xc4\x8dujejo ocene, ki so moralne v omejenem, vendar osnovnem smislu. Torej vklju\xc4\x8duje samo prisotnost ali odsotnost manj \xc5\xbeelenih lastnosti. Neodvisnost karakteristike negativne valence se od ostalih dimenzij osebnosti (Velikih Pet ali ostalih dimenzij ML7) razlikuje po tem, da zajema razlike, ki se nana\xc5\xa1ajo na mejo med sprejemljivim in nesprejemljivim vedenjem in med tem, kaj je socialno tolerirano in kaj ne.'